《北地尘》
明代·程通

平沙万顷浩无垠，一阵风来总是尘。初讶瘴烟昏白昼，又疑宿雾翳青旻。

风前欲语难开口，马上相逢不见人。何日乞归优诏许，清泉白石与为邻。

作者简介：（1364—1403）明徽州府绩溪人，字彦亨。洪武二十三年举人。授辽府纪善。建文初，燕王兵起，随辽王南归京师，上封事，陈备御策，进左长史。永乐初，从辽王徙荆州。旋上封事被发，下狱死。